จัดตารางเวลา เล่นด้วยเยอะๆ หามุมสงบ
แมวก็เหมือนเด็ก ฝึกให้ทำอะไรตามตารางเวลาได้ การทำอะไรซ้ำๆ จนเป็นกิจวัตรนี่แหละขั้นแรกในการฝึกแมวให้เข้านอนเป็นเวลา  เข้านอนเวลาเดิมทุกวัน แมวนั้นเป็นสัตว์สังคม เลยขี้อ้อน อยากได้ความรักความใส่ใจจากเจ้าของ ถ้าเป็นไปได้ให้คุณตื่นและเข้านอนเวลาเดิมทุกวัน แมวจะได้ปรับตัวตามตารางเวลาของคุณ อีกหน่อยก็ตื่นและหลับพร้อมคุณ ถึงเวลาให้รีบปิดไฟ เพราะความมืดเป็นเหมือนสัญญาณบอกแมวว่าถึงเวลานอนหลับพักผ่อนแล้ว แต่ก็อย่าลืมว่าแมวชอบเล่นชอบล่าตอนกลางคืน เพราะงั้นแค่ปิดไฟอย่างเดียวไม่ได้ทำให้แมวง่วงนะ บอกแล้วว่าแมวปรับตัวตามตารางเวลาได้ง่าย แป๊บเดียวเดี๋ยวก็ชินกับพฤติกรรมใหม่ของเจ้าของแล้ว ถ้าคุณปิดไฟนอนก็ปิดได้เลย ถ้าปิดทีวีด้วยก็รีบปิด จะเปิดแอร์เปิดพัดลมก็ทำ หรือชอบฟังวิทยุก็เปิดทุกคืนอย่าให้ขาด หรือก็คือสร้างบรรยากาศเดิมๆ ก่อนนอนทุกวัน แมวจะเริ่มสังเกตถึงบรรยากาศที่เปลี่ยนไป สุดท้ายจะจำได้ว่านี่คือถึงเวลานอนแล้ว คุณให้อาหารแมวเวลาไหนจะส่งผลยาวไปถึงเวลานอนของแมวเลยล่ะ ส่วนมากถ้าแมวตื๊อจะกินเป็นพิเศษตอนเช้าตรู่หรือใกล้เข้านอน แสดงว่านั่นน่ะหิวจริง ถ้าคุณปรับเปลี่ยนวิธีและเวลาให้อาหารแมวได้ ก็จะทำให้คุณนอนหลับสนิทขึ้นอีกเยอะ  ลองให้อาหารแมวก่อนนอนแป๊บนึง เพราะถ้าหนังท้องตึงหนังตาก็หย่อนกันทั้งคนทั้งแมวนั่นแหละ เจ้าของหลายคนพบว่าถ้าให้แมวกินอาหารเม็ดหรืออาหารกระป๋องครึ่งถ้วยก่อนนอนแป๊บนึง จะทำให้แมวอิ่มแล้วหลับเต็มตื่นได้  ใครมีงบมากหน่อย ลองหาเครื่องให้อาหารแมวแบบอัตโนมัติดู เอาไว้ให้อาหารแมวตอนเช้า เพราะเครื่องแบบนี้จะตั้งเวลาให้อาหารไหลออกมาได้เป็นกำๆ แบบตรงเวลาเป๊ะๆ เดี๋ยวนี้บ้านเราก็มีขายกันทั่วไป ทั้งในเน็ตหรือตามห้างและร้านขายของสัตว์เลี้ยงที่ใหญ่ๆ หน่อย ทีนี้พอแมวตื่นเช้ากว่าคุณแล้วเกิดหิวขึ้นมา ก็ตรงดิ่งไปที่เครื่องได้เลย แถมแมวยังเป็นพวกใจจดจ่อรอความหวัง เพราะงั้นถ้ารู้ว่าอาหารจะไหลออกมาจากเครื่องละก็ รับรองว่าตื่นปุ๊บจะรีบไปสิงอยู่ข้างเครื่องแทบไม่ทัน ทีนี้คุณก็นอนยาวแบบไร้กังวลแล้ว เล่นกับแมวแบบสุดเหวี่ยงตอนหัวค่ำ คือวิธีดูดพลังแมวให้หลับสนิทได้ดีที่สุด ให้เลือกพวกของเล่นที่ดูเหมือนหนูหรือนกจริงๆ จะได้ปลุกสัญชาตญาณนักล่าของแมว หรืออะไรที่กระดุกกระดิกเคลื่อนไหวรวดเร็ว อย่างพวกลูกปิงปอง ของเล่นห้อยปลายเชือก หรือจะนก/หนูที่เป็นขนๆ เล่นกับแมวจนแมวเหนื่อยหรือเบื่อกันไปข้างนึง ไม่ต้องกลัวเพราะแมวคึกแค่ช่วงสั้นๆ แป๊บเดียวก็เหนื่อยแล้ว (ประมาณนักวิ่งร้อยเมตร ไม่ใช่นักวิ่งมาราธอน) 10 - 15 นาทีนี่ก็เต็มที่แล้ว ถ้ากระจายเวลาเล่นเป็นช่วงๆ ตลอดวันได้จะดีมาก สัตว์เลี้ยงมักใช้ชีวิตตามกิจวัตรประจำวันของคุณ บ่อยครั้งที่พอคุณไปทำงาน แมวก็ได้แต่นั่งแกร่วรอจนคุณกลับบ้านถึงจะได้เวลาสนุกอีก เพราะงั้นไม่ต้องสงสัยเลยว่าทำไมแมวคุณไฮเปอร์จังตอนกลางคืน ทั้งที่คุณเหนื่อยจะแย่พร้อมนอนแล้ว เพราะงั้นถ้าคุณไม่อยู่ ก็ต้องหาอะไรให้แมวเล่นระหว่างวัน จะได้ไม่บ้าพลังเอาตอนกลางคืน  ของเล่นต้องเป็นแบบที่แมวเล่นเองได้ อย่างพวกตุ๊กตาหนูยัดนุ่น หรือสอดไส้แคทนิป (กัญชาแมว) ได้ยิ่งดี จะได้เล่นไปเคลิ้มไป พวกนี้แมวตบเล่นเองได้ไม่ต้องพึ่งคุณ และต้องหมั่นหาของเล่นใหม่มาให้ เพราะแมวก็เหมือนคน ชอบอะไรที่หลากหลาย เล่นอยู่อย่างเดียวก็เบื่อแย่สิ  มีคลิปตาม Youtube เหมือนกันที่เขาว่ากันว่าทำมาเพื่อให้แมวดูโดยเฉพาะ เช่น คลิปนกร้องบินไปมา หรือหนูวิ่งขวักไขว่ ใช้เป็น screensaver เลยก็ได้ แมวจะได้จดจ่อมีอะไรให้ดูตอนคุณไม่ว่าง แค่เปิดทีวีหรือคอมไว้ แต่ต้องปรับให้ได้ระดับสายตาของแมวด้วยนะ  หรือจะเป็นของเล่นแบบใส่ถ่านก็มีขายทั่วไปทั้งตามร้านและในเน็ต จะได้วิ่งไปมาให้แมวได้ไล่ตามเป็นชั่วโมงๆ รอคุณกลับบ้าน แต่ของเล่นพวกนี้ก็ต้องระวังคอยอ่านคำแนะนำการใช้งานให้ดี บางอย่างก็ควรเล่นเฉพาะตอนเจ้าของอยู่ด้วยเท่านั้น แมวกับหน้าต่างเป็นของคู่กัน เพราะแมวจะไปเกาะติดแล้วนั่งจ้องอะไรไม่รู้ข้างนอกได้ทั้งวัน คุณเพิ่มสีสันให้สนามหรือสวนหลังบ้านได้ แค่หาที่ให้อาหารนกแบบถูกๆ มาติดไว้ เวลานกแวะมากินแมวจะได้มีอะไรให้ดูฆ่าเวลา  ให้ติดที่ให้อาหารนกในมุมสงบ ที่คุณเติมอาหารได้ง่าย พยายามหามุมที่เป็นธรรมชาติหน่อย อย่างตามต้นไม้หรือพุ่มไม้ นกจะได้รู้สึกปลอดภัย ที่ให้อาหารนกต้องอยู่ห่างหน้าต่างอย่างน้อย 1 เมตร นกจะได้ไม่บินชนหน้าต่าง ซึ่งเป็นสาเหตุยอดนิยมที่ทำให้นกตายปีละเป็นหลายล้านตัว ถ้าเป็นไปได้ให้คุณปิดประตูห้องตอนนอน นอนกับแมวน่ะหลับสนิทยาก เพราะแมวไม่ได้นอนทีเดียว 8 ชั่วโมงรวด แค่คุณขยับตัวนิดหน่อยแมวก็ตื่น แล้วพอตื่นก็อาจไปข่วนไปขบตัวคุณได้ ทางที่ดีให้แยกห้องนอนกันดีกว่า แมวจะได้รู้ไปเลยว่าห้องนอนคุณเป็นเขตปลอดแมว ตอนกลางวันจะปิดประตูไว้ด้วยก็ได้ อย่าลืมว่าแมวน่ะหวงถิ่น ถ้าเปิดโอกาสให้ได้เข้าไปเดินเยี่ยมชมแต่แรกละก็ เดี๋ยวจะพาลเหมาว่าเป็นถิ่นตัวเองซะงั้น คราวนี้เป็นไปไม่ได้เลยที่คุณจะนอนคนเดียวโดยไม่มีแมวมากวน ถ้าแมวรู้ว่านี่แหละที่นอนของฉัน ก็จะไม่ไปรุกรานที่นอนของคุณ แมวชอบหลบไปนอนในมุมสงบแสนสบาย พรักพร้อมไปด้วยของเล่นโปรด กระบะทราย อาหารและน้ำ แล้วก็เบาะนอน ถ้าคุณจัดที่หลับที่นอนสบายๆ ไว้ให้แมว ตอนกลางคืนแมวจะได้มีที่ไป ไม่เข้าห้องมากวนคุณ  คอนโดแมวก็ดีเหมือนกัน เพราะตามธรรมชาติแมวชอบสังเกตการณ์สิ่งต่างๆ รอบตัว แถมชอบดูวิวแบบพาโนราม่า คุณหาซื้อคอนโดแมวแบบไล่ระดับได้ตามร้านขายของใช้สัตว์เลี้ยงทั่วไป หรือจะหาซื้อในเน็ตก็ได้ แมวจะได้หลับสบายแถมได้ปีนเล่นสูงๆ ด้วย  แมวไม่ชอบนอนอยู่ที่เดียว เพราะงั้นก็ต้องเตรียมที่หลับที่นอนไว้หลายมุมหน่อย ถึงตามร้านจะมีเบาะนอนหรูหราราคาแพงขาย แต่บางทีแค่หมอนหรือผ้าห่มนุ่มๆ แมวก็พอใจแล้ว ให้เอาที่นอนพวกนี้ไปประจำตามจุดต่างๆ ของบ้าน แต่ต้องเป็นมุมที่แมวใช้ได้ไม่เป็นไรนะ อย่างเอาหมอนจิ๋วพิงไว้ตรงที่วางแขนของโซฟา หรือปูผ้าห่มนุ่มๆ อุ่นๆ ตรงชานพักบันได เพื่อส่งสัญญาณบอกน้องเหมียวว่าเชิญนอนได้ตามสบายจ้ะ  แมวไร้ทางสู้โดยสิ้นเชิงเวลานอน เพราะงั้นถึงได้ชอบหลบไปนอนในมุมที่คิดว่าปลอดภัย คุณต้องจัดที่นอนในมุมสงบต่างๆ ของบ้านให้ โดยเฉพาะที่ที่ลับตาคนหน่อย อย่างข้างหลังหรือข้างใต้เฟอร์นิเจอร์ อย่างที่บอกไป ว่าถ้ามีของใช้ส่วนตัววางอยู่ใกล้ๆ แมวจะรู้สึกว่านั่นเป็นอาณาเขตของตัวเอง เพราะงั้นให้คุณจัดที่นอนให้แมวไม่ห่างจากอาหาร น้ำ กระบะทราย และของเล่น แมวจะได้รู้ว่านี่แหละถิ่นฉัน ถ้าแมวพยายามเข้าห้องนอนคุณเหลือเกิน ก็มีหลายวิธีด้วยกันที่ช่วยดัดนิสัยน้องเหมียวได้ ลองหาอะไรมาขวางทางหน้าประตูห้องนอนสิ หรืออะไรก็ได้ที่ทำให้แมวกลัว จะได้ไม่แวะเวียนมาร้องมาข่วนกวนใจ  หาอะไรมาวางหน้าประตู อย่างพวกพรมยางกลับเอาด้านที่มีตะปุ่มตะป่ำขึ้น หรือกาวสองหน้านี่แหละ ไม่ก็แผ่นฟอยล์อลูมิเนียม พื้นผิวประหลาดๆ แบบนี้ทำให้แมวรู้สึกขยะแขยงเท้า จนเลิกผ่านมาทางห้องคุณ ทำกับดักให้แมวตกใจเล่น ประมาณว่าเอาไดร์เป่าผมห้อยไว้ที่ลูกบิดประตู หรือวางเครื่องดูดฝุ่นห่างออกไปเมตรสองเมตร แล้วต่อสายยาวหน่อย ให้สวิทช์ปลั๊กไฟอยู่ใกล้คุณ พอแมวผ่านมาร้องหรือข่วนประตูจะเข้าห้องก็จัดการซะ เสียงเครื่องจะทำเอาแมวสะดุ้งโหยง ไม่ย้อนกลับมากวนคุณอีกเลย
จัดตารางเวลา แล้วให้แมวนอนตามนั้น. สร้างบรรยากาศแบบเดิมทุกคืน. เปลี่ยนวิธีการให้อาหาร. จัดเวลาเล่นก่อนเวลานอน. หาอะไรหนุกๆ ให้แมวทำตลอดวัน. ทำที่ให้อาหารนก. แยกห้องนอนกับแมว. จัดที่หลับที่นอนให้แมว. สร้างเครื่องกีดขวางหน้าประตูห้องนอน.
https://www.wikihow.com/Help-Cats-to-Sleep-at-Bedtime https://www.wikihow.com/Help-Cats-to-Sleep-at-Bedtime https://www.wikihow.com/Help-Cats-to-Sleep-at-Bedtime
Setting Up a Schedule Entertaining Your Cat Setting up a Sleeping Space